projecte-aina/catalan_government_crawling huggingface dataset:
La funció de control de l'Agència Catalana de Protecció de Dades s'ha incrementat per segon any consecutiu pel que fa a l'actuació de l'Àrea d'Inspecció.
En concret, l'any 2006 es van obrir 100 expedients de denúncia i reclamació, 73 dels quals varen tractar sobre assumptes relacionats amb entitats dins l'àmbit competencial de l'apdcat.
Aquest és el segon any consecutiu en què es registra un increment molt elevat dels expedients generats per aquesta àrea, especialment en els assumptes relacionats amb fitxers públics, és a dir, gestionats per l'Administració i altres ens de naturalesa similar.
En concret, el nombre total d'expedients competència de l'apdcat ha estat quatre vegades superior respecte el 2006.
Pel que fa als procediments de tutela de drets, tramitats amb motiu de reclamacions formulades per persones afectades, l'apdcat ha incrementat lleugerament els procediments, més d'un 35% respecte el 2005.
ISACA Barcelona va organitzar la jornada de formació "RGPD: un any després", en la qual va participar l'APDCAT.
L'objectiu va ser tractar sobre la revisió de la regulació establerta a l'RGPD.
Es va incidir en els supòsits en què resulta obligatori notificar les violacions de seguretat a l'autoritat competent, així com els casos en què l'RGPD disposa que cal comunicar l'incident a les persones interessades a les quals pugui afectar la violació de seguretat.
També es va aprofundir en l'anàlisi de riscos, previst al Reglament, i en la necessitat que el responsable avaluï els riscos que la violació de seguretat pot suposar per als drets i llibertats de les persones afectades.
Al llarg de l'acte, es va destacar el paper d'acompanyament a les organitzacions que ha assumit l'APDCAT.
Així, l'Autoritat se centra principalment a proporcionar recomanacions als responsables del tractament, obligats a complir amb aquesta mesura que deriva del principi de responsabilitat proactiva (ccountability) de l'RGPD.
Al final de la ponència, es va establir un interessant debat sobre els diferents supòsits en què cal comunicar l'incident.
La participació de l'APDCAT va anar a càrrec de Carles San José Amat, cap de l'Àrea d'Inspecció de l'Autoritat Catalana de Protecció de Dades.
L'acte va tenir lloc el 18 de juny a la seu d'ISACA Barcelona, plaça Ramon Berenguer el Gran, 1, pral. 2a, de Barcelona.
Plaça Ramon Berenguer el Gran,, 1, pral. 2a
L'RGPD, que és de plena aplicació des del 25 de maig del 2018, reforça els drets de les persones perquè puguin controlar millor com els responsables del tractament utilitzen les seves dades personals.
Així, es reconeixen els drets d'accés, rectificació, supressió, oposició, limitació del tractament i portabilitat, així com el dret a no ser objecte de decisions individuals automatitzades.
Justament, actualment la garantia d'aquest últim pren una especial importància, ja que cada cop més ens submergim en una societat digital.
A l'enllaç següent, podeu trobar models per exercir aquests drets:
I si us voleu adreçar a l'APDCAT com a responsable del tractament, per exercir els vostres drets, ho podeu fer a través de la nostra seu electrònica, a l'enllaç següent: https://apdcat.gencat.cat/ca/seu_electronica/tramits/habeas_data/
Enguany, la Global Privacy Enforcement Network (GPEN), una xarxa global de protecció de dades on participen diferents països europeus i països de la resta del món, ha acordat fer una enquesta en relació amb la implementació de les notificacions de violacions de seguretat.
L'APDCAT participa en aquesta iniciativa, que té com a objectiu conèixer la situació actual del compliment d'aquesta obligació entre les entitats incloses al seu àmbit d'actuació, mitjançant una enquesta que es durà a terme entre els dies 16 i 20 de setembre.
Aquesta enquesta és totalment voluntària i les entitats que hi participen han estat seleccionades amb criteris objectius (departaments de la Generalitat, universitats, col·legis professionals i una mostra aleatòria d'ajuntaments de menys de 50.000 habitants).
L'APDCAT es posarà en contacte amb les entitats seleccionades, que podran fer l'enquesta via telefònica o per correu electrònic.
Cal remarcar que aquesta enquesta no implica cap auditoria ni cap inspecció, ni té cap finalitat sancionadora.
La seva finalitat és únicament la recollida de dades global sobre les notificacions de violacions de seguretat, que permetrà a l'APDCAT conèixer en quins aspectes pot contribuir a millorar el compliment d'aquesta obligació.
Les respostes s'incorporaran a un formulari que no es vincularà amb l'entitat que l'hagi respost.
Instruccions per instal·lar un nou certificat SSL en el programari d'ajut per a la notificació de fitxers.
Atès que ha caducat el certificat SSL per al domini www.apd.cat, que és el que s'utilitza per enviar les notificacions de fitxers al Registre de Protecció de Dades de Catalunya mitjançant el programari d'ajut, us informem que s'ha de instal·lat el nou certificat.
Per aquest motiu, totes les entitats que actualment tenen instal·lat el programa d'ajut per a la notificació de fitxers en suport digital han d'instal·lar un nou certificat SSL en el programari.
Els passos que han de fer són els següents:
Quan torneu a obrir el programari, ja podreu enviar de nou notificacions de fitxers en suport digital al Registre de Protecció de Dades de Catalunya.
Format d'arxiu d'emmagatzematge de document que s'utilitza per visualitzar i imprimir el contingut del document.
Es pot obrir amb el programa Acrobat Reader i, fins i tot, amb un programa editor d'imatges (Photoshop) o editor de textos (Open Office), però mai s'ha d'utilitzar com a arxiu de treball.
Format d'arxiu gràfic utilitzat àmpliament a la World Wide Web, tant per a imatges com per a animacions.
Té bona qualitat de visualització per pantalla, però no s'utilitza per a documents d'impremta ja que no té suficient resolució.
Un arxiu EPS és un arxiu PostScript que satisfà algunes restriccions addicionals.
Aquestes restriccions intenten fer més fàcil a programes gràfics incloure un arxiu EPS dintre d'un altre document PostScript.
Es poden guardar en aquest format, tant mapes de bits com imatges vectorials.
La mida de les imatges vectorials resultants és escalable sense pèrdua de qualitat, la qual cosa permet una bona visualització i impressió.
Els programes similars que treballen amb aquest tipus de format són l'Adobe Illustrator, el Freehand i el Corel Draw.
Si es vol imprimir un arxiu EPS directament, s'ha d'utilitzar una impressora compatible amb PostScript.
Format d'arxiu gràfic obert, els drets del qual són lliures, i que pot ser usat o implementat en un programa (tant per a reconèixer-lo com per a editar-lo o per guardar arxius) lliurement, sense haver de pagar drets a ningú per això.
El format JPEG (que sol usar noms d'arxiu amb les extensions JPEG o JPG) va néixer com una resposta a les limitacions d'altres formats, entre ells el GIF, quant a qualitat i grandària d'arxius.
El JPEG és un algorisme de compressió amb pèrdua, dissenyat per a comprimir imatges fixes estacionàries amb 24 bits de profunditat o en escala de grisos.
Una de les característiques que fan molt flexible el JPEG és el fet de poder ajustar el grau de compressió.
Si s'especifica una compressió molt alta es perdrà una quantitat significativa de qualitat, però s'obtindran fitxers extremadament petits.
Amb una quantitat de compressió baixa s'obté una qualitat molt semblant a la de l'original, i un fitxer petit.
Això significa que si comprimeix una imatge i la descomprimeix obtindrà una qualitat d'imatge, però si torna a comprimir-la i descomprimir-la altra vegada obtindrà una pèrdua major.
Cada vegada que es comprimeix i descomprimeix aquesta imatge perd una mica de qualitat.
Format que utilitzen els processadors de textos per a les plantilles.
Una plantilla conté una col·lecció d'estils i altres característiques per al document.
Cada document té una plantilla amb estils.
La plantilla per defecte es denomina Normal.dot (document template).
Format que s'utilitza per a les plantilles de presentacions realitzades en PowerPoint.
Aquest programa incorpora dos tipus de plantilles: les plantilles de presentació que creen una presentació genèrica basada en un tema específic i utilitzant cert disseny i les plantilles de disseny que són un conjunt d'estils corresponents als diferents elements que componen una diapositiva i que s'apliquen a totes les diapositives o a les que estiguin seleccionades.
Us podeu descarregar les identificacions dels departaments fins a nivell de secretaria general, secretaries sectorials i organismes autònoms.
A més també us podeu descarregar les imatges pròpies i els manuals corresponents a serveis i empreses de cada departament.
Totes les identificacions estan compostes amb la tipografia Helvetica Neue que substitueix a l'antiga família Helvetica, ja que els arxius modernitzats d'aquesta família són Open True Type compatibles amb tots els sistemes.
La Llei 18/2009, del 22 d'octubre, de salut pública defineix la salut pública com el conjunt organitzat d'actuacions dels poders públics i de la societat per protegir i promoure la salut de les persones, prevenir la malaltia i tenir cura de la vigilància de la salut pública.
Alguns dels principis informadors de l'ordenació i l'execució de les actuacions, les prestacions i els serveis en matèria de salut pública són:
Per assolir aquests objectius, la formació i la informació en salut pública són fonamentals.
Per això, l'Agència de Salut Pública de Catalunya disposa d'equips multidisciplinaris, integrats per professionals de la salut i d'altres professions no sanitàries formats adequadament per exercir les competències professionals de la salut pública.
La formació contínua ha de tenir un paper clau en el suport a les bones pràctiques en la prestació de serveis de salut pública.
La formació en salut pública es constitueix com un sistema que orienta, facilita i coordina el conjunt d'actuacions de formació en salut pública i que propicia la cooperació entre els organismes competents en matèria de formació i les administracions públiques, les universitats catalanes i els centres, els serveis i els establiments que acompleixen tasques de formació en salut pública, així com les corporacions professionals.
La informació sobre salut pública es constitueix com un sistema que ha d'establir mecanismes d'informació, publicitat i divulgació comprensibles, adequats, accessibles, coherents, coordinats, permanents i actualitzats sobre les qüestions més rellevants en matèria de salut pública amb la finalitat d'informar la ciutadania, les administracions i els professionals.
La publicació incideix especialment en la importància de l'acompanyament dels àpats dels infants, tant a la família com a l'escola
19 professionals de la salut de diferents àrees bàsiques de la Catalunya Central hi adquireixen eines per a la prescripció de l'activitat física
Una quarantena de persones dels equips de l'Anoia, Osona, Gironès i Garrotxa han rebut els ordinadors i una formació inicial per utilitzar la nova eina
Document estratègic de formació de la Secretaria de salut pública.
Una de les fortaleses de l'Agència de Salut Pública de Catalunya són els i les professionals que hi treballen i que configuren una amplia xarxa de coneixement distribuïda per tot el territori català.
Sabem que les persones són el principal actiu i que el coneixement que aporten a la intel·ligència col·lectiva és l'element distintiu que dona valor als serveis que innoven.
L'Agència impulsa l'ús de les eines que permet la societat de la informació i el coneixement, promovent la millora contínua, l'eficiència en l'ús dels recursos i l'aprenentatge individual i organitzacional.
Cicle de sessions telemàtiques de treball de les COP en temps de COVID-19
Sistema de notificació microbiològica de Catalunya (SNMC)
Des del 3 d'abril s'han dut a terme 25 convocatòries que han aplegat més de 3.200 seguidors
Recull d'exemples de programació de menús vegetarians i vegans aptes per a infants de 0 a 3 anys que, poden servir per facilitar la planificació de menús dels infants de famílies que han escollit aquest patró alimentari.
La Subdirecció General de Drogodependències de l'Agència de Salut Pública de Catalunya desenvolupa les línies estratègiques i d'actuació en les àrees de prevenció, assistència, reducció de danys i reinserció social relacionades amb el consum de drogues i els riscos associats.
També, en prevenció i promoció de la salut mental.
Totes les actuacions estan emmarcades en el Pla d'actuació en prevenció sobre drogues 2012-2016, en el Pla de salut de Catalunya, el Pla interdepartamental de salut pública (PINSAP) i el Pla de salut i Pla director de salut mental i addiccions.
La Comissió Interdepartamental sobre Drogues és l'òrgan de treball per garantir l'abordatge transversal de les drogodependències entre els diferents departaments de la Generalitat i altres administracions i entitats del sector.
Les intervencions en salut laboral tenen l'objectiu de promoure la vigilància i la promoció de la salut al treball, així com preservar el bon ús de les prestacions i la sostenibilitat del sistema públic de salut.
Aquestes són les seves principals línies de treball: suport als professionals del sistema públic de salut per reconèixer i gestionar els problemes de salut laboral; suport als professionals sanitaris dels serveis de prevenció de riscos laborals per millorar la qualitat de les seves tasques; vigilància dels treballadors postexpossats a l'amiant; participació en la promoció de la salut al lloc de treball i foment d'empreses saludables.
Les intervencions en protecció de la salut se centren en la salut alimentària (registres, autoritzacions i compliment de la normativa sanitària en les indústries, establiments i etapes que impliquen manipulació d'aliments), en la salut ambiental (avaluació i gestió de riscos ambientals amb programes de control i normes de prevenció de les instal·lacions, registre oficial d'establiments i serveis plaguicides i per a la prevenció de legionel·la) i el control de pràctiques de risc sanitari (gestió intracentre de residus sanitaris, activitats com tatuatges, pírcings i micropigmentació, policia sanitària mortuòria).
La protecció de la salut també la presència activa a les xarxes d'informació ràpida per a situacions d'alertes alimentàries i ambientals.
La vigilància epidemiològica en salut pública consisteix a recollir, analitzar i interpretar tota aquella informació relacionada amb l'aparició i l'extensió de malalties, a fi d'aconseguir-ne el control efectiu.
Representa també un sistema d'alerta precoç i resposta ràpida a emergències de salut pública imminents (intel·ligència epidemiològica) i permet documentar l'impacte d'una intervenció o el seguiment dels progressos cap als objectius especificats.
Així mateix, dona suport a les prioritats que s'estableixin en les polítiques i estratègies de salut pública.
Les intervencions en promoció de la salut són prestacions i serveis dirigits a fomentar la salut de la població, l'envelliment saludable i l'equitat treballant en l'empoderament de les persones la població i el foment d'entorns saludables.
Les intervencions en prevenció de la malaltia són actuacions dirigides a prevenir malalties concretes amb vacunes, aconsellament, cribratge i tractament precoç.
Des d'aquesta pàgina podeu accedir a recursos i informació per a professionals de diferents col·lectius sobre els temes, les etapes i les estratègies de salut pública relacionats amb la promoció de la salut i la prevenció de la malaltia.
Recull de noticies de l'ASPCAT relacionades amb la promoció de la salut i la prevenció de la malaltia.
És el vehicle de comunicació de les activitats, esdeveniments i notícies relacionades amb la prevenció, la promoció i la epidemiologia en l'àmbit de la salut pública a Catalunya.
És un butlletí per a informar-vos dels temes d'actualitat i d'interès sobre aspectes de la vigilància en salut pública tant de malalties transmissibles com no transmissibles.
És un butlletí electrònic de publicació mensual de l'Agència Catalana de Seguretat Alimentària que recull una selecció de notícies sobre seguretat alimentària, actualitat normativa i publicacions destacades.
Té com a objectiu informar, breument i de manera específica i actualitzada, els professionals i els consumidors sobre nous temes que puguin tenir incidència en la seguretat alimentària.
Aporta articles d'anàlisi sobre temes d'interès epidemiològic, així com taules i gràfics que són el resum de les dades quantitatives relacionades amb l'aparició i extensió de malalties.
Informació mensual per a professionals sobre perills emergents, noves tendències en la presentació de perills i principals notificacions al sistema europeu d'alerta ràpida d'aliments (RASFF).
Butlletí bimensual que recull notícies, programes, projectes internacionals i publicacions rellevants sobre epidemiologia, prevenció, reducció de danys i tractament de les drogues.
Formar i sensibilitzar als professionals per millorar les tasques de prevenció i d'assistència en relació amb la infecció pel VIH i les altres Infeccions de Transmissió Sexual (ITS).
Curs en línia Tabaquisme passiu en infància del programa "Infància sense fum" de l'Agència de Salut Pública de Catalunya per a la formació dels professionals sanitaris.
Curs en línia Intervenció en tabaquisme del programa "Atenció primària sense fum" (PAPSF) per a la formació dels professionals sanitaris.
Curs en línia Curs Activitat Física i Salut.
Intervenció a l'Atenció Primària del "Pla d'Activitat Física, Esport i Salut" (PAFES) de l'Agència de Salut Pública de Catalunya per a la formació dels professionals sanitaris.
Curs en línia Consell alimentari en la infància i l'adolescència, del Pla integral per a la promoció de la salut mitjançant l'activitat física i l'alimentació saludable (PAAS) de l'Agència de Salut Pública de Catalunya per a la formació dels professionals sanitaris d'atenció primària.
Curs en línia Alletament matern, per professionals sanitaris del Servei de Salut Materno-Infantil de l'Agència de Salut Pública de Catalunya (ASPCAT).
Té com objectiu millorar els coneixement sobre l'alletament matern per als professionals sanitaris que atenen a mares que
Aquesta iniciativa per a la redistribució d'aliments compta amb el suport de l'ASPCAT
La consciència que el 58% del malbaratament alimentari es produeix a les llars i la dimensió ètica i econòmica que suposa llençar productes que es poden aprofitar són el germen de la iniciativa Nevera Solidària, nascuda fa a Galdakao amb l'impuls d'Alvaro Saiz, fa menys de quatre anys, i que ja suma 16 projectes locals arreu de l'Estat, 3 dels quals són a Catalunya.
La instal·lació d'una nevera solidària posa a l'abast de tothom que hi vulgui participar un refrigerador per deixar-hi excedents alimentaris que poden ser aprofitats per qualsevol persona.
Des de l'inici del projecte se n'ha destacat la universalitat: el destinatari dels aliments pot ser qualsevol, amb independència de la situació socioeconòmica.
En el marc de les comunitats de pràctica ( CoP ) de l'Agència de Salut Pública de Catalunya, durant l'exercici 2016-2017 un grup de treball va estudiar el projecte Nevera Solidària i va elaborar un document que servís de guia per a aquesta iniciativa.
Moderat per Juan Marcos Miquel i amb la col·laboració de l'Agència de Seguretat Alimentària (ACSA), el text explica la iniciativa des dels tres vessants implicats: la gestió del projecte, els dipositaris dels aliments i els receptors dels aliments.
El document també inclou un compromís d'adhesió i un model de registre d'incidències, temperatura i estat de neteja.
A partir d'aquest document, i per donar a conèixer la proposta a tots els públics, s'ha elaborat una narrativa digital de presentació i una infografia que resumeix les recomanacions sanitàries del document de treball de la CoP.
Aquest document explica els principis de la Nevera Solidària i les passes que cal seguir per implementar-la, i ofereix recomanacions sanitàries adreçades a les persones donants d'aliments, a les que els agafen i a les entitats o els particulars que s'han adherit a la xarxa de neveres solidàries, així com propostes d'eines per a un bon manteniment.
Actualment a Catalunya ja hi ha tres neveres solidàries, i la xarxa s'anirà ampliant progressivament.
Les dues primeres s'han instal·lat a la ciutat de Barcelona (la primera va ser inaugurada el desembre de l'any passat, al barri de Sant Andreu, i la segona va arribar al Clot el mes de maig).
L'última incorporació ha estat, a finals del mes de juny, la vuitena nevera solidària a l'Ateneu de Les Planes.
A Catalunya es llencen més de 262.000 tones d'aliments aprofitables cada any, que podrien ajudar a pal·liar els efectes de la pobresa.
En aquest sentit, la donació és una alternativa social i solidària al malbaratament alimentari, que sempre s'ha de fer tenint en compte les mesures de seguretat i les condiciones d'higiene necessàries per garantir les bones condicions dels aliments donats.
Amb el nom de peix escolar es coneixen dues espècies de peix: l'escolar ( Ruvettus pretiosus ) i l'escolar negre ( Lepidocybium flavobrunneum ).
Ambdues viuen en aigües tropicals i temperades d'arreu del món.
Es poden pescar a Galícia, Andalusia i a les illes Canàries.
A la Mediterrània la seva captura és menys freqüent.
La carn del peix escolar té un contingut en greix d'aproximadament un 20%.
Molts d'aquests greixos són èsters cerosos, que són substàncies que poden provocar diarrea i altres símptomes gastrointestinals aguts en persones sensibles.
La diarrea té un aspecte similar al líquid d'una llauna de musclos en escabetx (oliosa i de color carabassa) i es produeix per la mala digestió dels èsters cerosos, que tenen un efecte purgant.
La carn de l'escolar també conté histidina, un aminoàcid que forma part de la composició normal de les proteïnes alimentàries i que enzims de certs bacteris el transformen en histamina.
Quantitats elevades d'histamina en els aliments poden donar lloc a les anomenades intoxicacions histamíniques, que són trastorns d'origen alimentari amb simptomatologia digestiva (nàusees, vòmits, diarrees) i cutanis (granellada, urticària, edema o inflamació).
A la Unió Europea la seva comercialització està permesa, sempre que el peix estigui embalat o envasat i etiquetat degudament.
L'etiquetatge d'aquests peixos ha de contenir, a banda de les disposicions generals d'etiquetatge, la informació alimentària següent: el nom científic i comú, una menció que indiqui que cal preparar-los o cuinar-los adequadament i un advertiment sobre el risc de presència de substàncies amb efectes gastrointestinals adversos.
El peix escolar s'acostuma a vendre congelat als comerços en forma de rodanxes o filets, i també se serveix als restaurants.
Un cop tallat és difícil de distingir-lo d'altres espècies, com ara el mero, per la qual cosa és fonamental que s'identifiqui i etiqueti correctament.
Generalment la diarrea oliosa cursa amb un quadre benigne i autolimitatiu.
Els símptomes solen ser lleus i no van més enllà d'un o dos dies.
No obstant això, en alguns casos pot aparèixer una diarrea greu i vòmits.
Si patiu aquests símptomes després del consum de peix o perduren en el temps, consulteu el vostre metge o metgessa, sobretot si sou dones embarassades, nens, gent gran o patiu immunodepressió.
Protocol d'actuació per al personal sanitari davant d'una sospita de xarampió.
Protocol d'actuació per a la prevenció i el control del xarampió
Brot de xarampió: Informació per al personal que treballa en centres sanitaris
Actuacions enfront d'un brot de xarampió.
Vacunació per als professionals que treballen en centres sanitaris.
Informe anual 2018 del xarampió, rubèola i la síndrome de la rubèola congènita.
Dades epidemiològiques actualitzades de xarampió a Catalunya, any 2019
Darrera actualització de les dades epidemiològiques de xarampió a Catalunya, any 2019